CELEX: 62021CN0235
Language: sl
Date: 2021-04-12 00:00:00
Title: Zadeva C-235/21: Predlog za sprejetje predhodne odločbe, ki ga je Vrhovno sodišče Republike Slovenije (Slovenija) vložilo 12. aprila 2021 – RAIFFEISEN LEASING, trgovina in leasing d. o. o. / Republika Slovenija

7.6.2021   
            
            
               SL
            
            
               Uradni list Evropske unije
            
            
               C 217/32
            
         
      Predlog za sprejetje predhodne odločbe, ki ga je Vrhovno sodišče Republike Slovenije (Slovenija) vložilo 12. aprila 2021 – RAIFFEISEN LEASING, trgovina in leasing d. o. o. / Republika Slovenija
      (Zadeva C-235/21)
      (2021/C 217/43)
      Jezik postopka: slovenščina
      
         Predložitveno sodišče
      
      Vrhovno sodišče Republike Slovenije
      
         Stranki v postopku v glavni stvari
      
      
         Tožeča stranka: RAIFFEISEN LEASING, trgovina in leasing d. o. o.
      
         Tožena stranka: Republika Slovenija
      
         Vprašanje za predhodno odločanje
      
      
                  1.
               
               
                  Ali je pisno pogodbo mogoče šteti za račun v smislu 203. člena Direktive o DDV (1) samo, če vsebuje vse predpisane podatke, ki jih za račun predpisuje Poglavje 3 (Fakturiranje) Direktive o DDV?
                  oziroma, če temu ni tako,
               
            
                  2.
               
               
                  Kateri so tisti podatki oziroma okoliščine, ki v vsakem primeru utemeljijo, da je pisna pogodba (tudi) račun, ki vzpostavlja obveznost plačila DDV na podlagi 203. člena Direktive o DDV?
                  oziroma konkretneje,
               
            
                  3.
               
               
                  Ali lahko pisna pogodba, ki jo skleneta zavezanca za DDV glede dobave blaga oziroma opravljanja storitev, velja kot račun v smislu 203. člena Direktive o DDV, če iz nje izhaja objektivno razpoznavno izražena volja prodajalca oziroma ponudnika storitev kot pogodbene stranke, da gre za račun, povezan z določeno transakcijo, ki v kupcu lahko razumno vzpostavi domnevo, da lahko na njeni podlagi odbije vstopni DDV?
               
            
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).